Odense Adresse-Contoirs Efterretninger, 1832-07-10
Under Hs. Majestæts og høie Svigersøns Ophold i Ringkjøbing den 26 Juni var overalt illumineret om Aftenen, hvorved flere skjønne Transparenter, deraf et anbragt paa den her nylig oprettede latinske Skole, udmærkede sig. J Varde, hvor de høie og kjærkomne Gjæster indtraf Eftermiddagen den 27 Juni, behagede det Hs. Majestæt at aftræde og holde Middagstaffel hos Byefogden, Hr. Kammerjunker, v. Wedel=Heinen, hvorved Skaaler udbragtes for Kongen og for Prindsen. Ogsaa behagede det Hs. Majestæt allernaadigst at udbringe Værtens og Værtindens Skaal. Efter Taffelet toges Byens offentlige Indretninger i Øiesyn, og i Kirken modtoges Hs. Majestæt og Hs. K. H. af en festlig smykket Ungdom af begge Kjøn, der afsang Psalmen No. 436. Om Aftenen var hele Byen smagfuldt illumineret og mange særdeles elegante og sindrige Transparenter udmærkede sig. Hvo istemmer saaledes ikke Jnskriptionen anbragt paa Raadhuset: Saalænge Havets Bølger rinde, Saalænge danske Hjerter slaae, Vil sjette Fredriks kjære Minde J Danmark evig elsket staae. Jlluminationen varede næsten til Kongens Afreise til Hjerting, som var om Morgenen Kl. 3 1/2. Paa Fanøe, hvor Kirker og Skoler m. m. toges i Øiesyn, vare Æreporte opreiste og overalt modtoges de høie Reisende af de glade Øeboeres Velkomsthilsener og Fryderaab. Kl. 12 forlod Hs. Maj. Øen, for at tage over til Mandøe. Til Festlighederne under Hs. Majestæts Nærværelse i Ribe fra den 28 til 30 Juni hører følgende: Efter Taffelet den 28de tillod Hs. Maj. det i Stiftamtmandens Hauge paraderende Jægerkorps at afsynge en af Stiftsphysikus Randrup forfattet Velkomstsang. J Kathedralskolen blev overrakt Hs. Maj. et af Rektoren, Professor Chorup, forfattet latinsk Digt, og en fri Efterligning af samme paa Dansk afsjungen af Skolens Disciple. Hs. Maj. besaae fremdeles Domkirken med Stiftsbibliotheket sammesteds, Chatrinekirken, Raadhuset, Hospitalet, Skolerne a. Om Aftenen var Byen illumineret, og Raadstuen, Vagten, Skolen og Laugshusene prydede med Transparenter og Jndskrifter. Næste Morgen afreiste de Kongel. Gjæster over Havervad til Komøe, hvor de modtoges af Generalsuperintendent Adler fra Slesvig samt flere danske og slesvigske Embedsmænd. Hs. Majestæt tog her blandt Mere Kirken, som nylig har været underkastet en Hovedreparation, i Øiesyn, og en simpel Egetavle, ophængt paa det Sted i Romøe Kirke, hvor Majestæten dvælede midt iblandt sit Folk, vil fra Slægt til Slægt bevare Mindet om denne Festdag. Paa denne Excurs viste Hs. Majestæt Pastor Føns i Ballum den Naade, at holde hans Barn over Daaben. Efter Tilbagekomsten til Ribe samme Dags Aften dannedes her udenfor Stiftamtmandens Bolig et Fakkeltog, hvori et stort Antal Borgere, tilligemed enkelte Embedsmænd og Kathedralskolens Disciple deeltog, og som med allerhøieste Tilladelse udførte en af Professor Thorup forfattet Sang, som det behagede Hs. Maj. fra det aabne Vindue at skjænke sin allernaadigste Opmærksomhed. Herfra begav Fakkeltoget sig tilbage til Torvet og bragte der Hs. K. H. Prindsen et: "Længe leve!" Til usigelig Glæde, for Deeltagerne i Fakkeltoget, beærede den høitagtede Stiftamtmand, Grev v. Sponneck, samme med sin personlige Nærværelse. Kl. 8 næste Morgen forlod den velsignede Konge Byen, under Hurraraab af den paa Torvet opstilte Borgervæbning og den øvrige tilstrømmede Folkeskare.